Anɛ tue mi jɔmi maa ba zugba a nɔ ligbi ko lo?
Kɛ o ma ha heto kɛɛ?
Ee
Dɛbi
Eko ɔ
Nɔ́ nɛ Baiblo ɔ de
Ngɛ Yesu Kristo nɔ yemi sisi ɔ, ‘tue mi jɔmi maa hi he tsuaa he hluu kɛ yaa su be nɛ nyɔhiɔ be hu!’ Munyu nɛ ɔ tsɔɔ kaa tue mi jɔmi maa hi si kɛ ya daa.—La 72:7.
Mɛni hu wa ma nyɛ maa kase ngɛ Baiblo ɔ mi?
A ma kpata yayami peeli a hɛ mi nɛ nihi nɛ peeɔ nɔ́ nɛ da a “maa hi zugba a nɔ ngɛ kplɔkɔtɔ, kɛ tue mi jɔmi mi.”—La 37:10, 11.
Mawu ma ha nɛ ta hwumi se maa po.—La 46:8, 9.
Anɛ wa ma nyɛ ma ná tue mi jɔmi nitsɛnitsɛ mwɔnɛ ɔ lo?
Ni komɛ heɔ yeɔ . . . kaa ja nɔ́ nami kɛ dami sane nɛ a yi ɔ se po loko adesahi ma ná tue mi jɔmi nitsɛnitsɛ. Kɛ o susu kɛɛ?
Nɔ́ nɛ Baiblo ɔ de
Ngɛ wa be nɛ ɔ mi po ɔ, nihi nɛ huɛ bɔmi kpakpa ngɛ a kɛ Mawu a kpɛti ɔ ma nyɛ ma ná “Mawu he jɔmi nɛ pã adesa juɛmi tsuo.”—Filipi Bi 4:6, 7.
Mɛni hu wa ma nyɛ maa kase ngɛ Baiblo ɔ mi?